CELEX: 32014D0459
Language: hr
Date: 2014-07-10 00:00:00
Title: 2014/459/EU: Odluka Komisije оd 10. srpnja 2014. o stavljanju na tržište za nužnu uporabu biocidnih proizvoda koji sadržavaju bakar (priopćeno pod brojem dokumenta C(2014) 4611)

12.7.2014   
            
            
               HR
            
            
               Službeni list Europske unije
            
            
               L 205/76
            
         ODLUKA KOMISIJE
   оd 10. srpnja 2014.
   o stavljanju na tržište za nužnu uporabu biocidnih proizvoda koji sadržavaju bakar
   
      
         (priopćeno pod brojem dokumenta C(2014) 4611)
      
   
   (Vjerodostojni su samo tekstovi na engleskom, grčkom, hrvatskom i španjolskom jeziku)
   
      (2014/459/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (1), a posebno njezin članak 5. stavak 3.,
   budući da:
   
               (1)
            
            
               U skladu s člankom 4. Uredbe Komisije (EZ) br. 1896/2000 (2), bakar je prijavljen za uporabu u vrsti proizvoda 11 kako je definirano u Prilogu V. Direktivi 98/8/EZ Europskog parlamenta i Vijeća (3).
            
         
               (2)
            
            
               Za uključivanje bakra u Prilog I., I.A ili I.B Direktivi 98/8/EZ nije podnesena potpuna dokumentacija u prilog tomu ni u jednom od mjerodavnih rokova. U skladu s Odlukom Komisije 2012/78/EU (4) u kombinaciji s člankom 4. stavkom 2. Uredbe (EZ) br. 1451/2007 bakar se od 1. veljače 2013. više ne stavlja na tržište za uporabu u vrsti proizvoda 11.
            
         
               (3)
            
            
               U skladu s člankom 5. Uredbe (EZ) br. 1451/2007, Hrvatska, Španjolska, Irska i Grčka podnijele su Komisiji odvojene zahtjeve za dozvolu za stavljanje na tržište biocidnih proizvoda koji sadrže bakar za brojne uporabe.
            
         
               (4)
            
            
               Komisija je zahtjeve javno objavila u elektroničkom obliku.
            
         
               (5)
            
            
               Iz nekih zahtjeva proizlazi da se biocidni proizvodi koji sadržavaju bakar rabe za sprječavanje obrastanja u glavnom ulazu za vodu na naftnim i plinskim platformama na moru te na drugim postrojenjima na moru i obalnim postrojenjima na kojima je ta uporaba nužna da ne bi došlo do blokiranja ulaza vode koja se rabi, među ostalim, za obradu, proizvodnju vode za piće i vode za kupanje te za gašenje vatre, jer bi blokiranje tog ulaza moglo biti kobno za zdravlje i sigurnost osoblja postrojenja.
            
         
               (6)
            
            
               Nadalje, iz nekih zahtjeva proizlazi da se biocidni proizvodi koji sadrže bakar rabe za sprječavanje obrastanja u glavnom ulazu za vodu brodova na kojima je ta uporaba nužna da ne bi došlo do blokiranja ulaza vode koja se koristi u cijeloj mreži cjevovoda i vodoopskrbnom sustavu broda. Time su obuhvaćeni unutarnji dijelovi svih mreža cjevovoda kao što je sustav za sprječavanje požara, koji je ključan za siguran rad broda.
            
         
               (7)
            
            
               Tijekom javne rasprave o tim primjenama nisu primljene nikakve primjedbe. Države članice koje su podnijele zahtjeve tvrdile su da je na njihovom području nužno imati dostupan odgovarajući raspon tehnički i gospodarski uporabljivih alternativa za sprječavanje obrastanja kako bi se smanjila opasnost od blokiranja glavnog ulaza vode za odobalna postrojenja, druga postrojenja na moru i obalna postrojenja ili brodova.
            
         
               (8)
            
            
               Stoga je vjerojatno da bi nedopuštanje uporabe bakra za sprječavanje obrastanja u ulazu vode za naftne i plinske platforme na moru, druga postrojenja na moru ili obalna postrojenja ili brodove u tim državama članicama trenutačno predstavljalo ozbiljnu opasnost za javno zdravlje. Nadalje, troškovi te logistička i praktična izvedivost isključivanja ili zamjene postojećih sustava koji koriste bakar na brodovima u mnogim bi slučajevima mogli biti ograničavajući. Ako je izvediva, zamjena bi zahtijevala određeno vrijeme. Stoga su zatražena odstupanja za nužnu uporabu trenutačno nužna.
            
         
               (9)
            
            
               No ako korisnici biocidnih proizvoda koji sadržavaju bakar bez nepotrebne odgode ne podnesu potpuni zahtjev za odobrenje bakra za uporabu u vrsti proizvoda 11, trebat će primjenjivati alternativne metode za sprječavanje obrastanja. Stoga je prikladno u takvom slučaju zahtijevati da se korisnici u tim državama članicama na vrijeme aktivno informiraju o tome kako bi im se omogućilo da započnu primjenu tih alternativnih metoda prije nego što se biocidni proizvodi koji sadržavaju bakar povuku s tržišta,
            
         DONIJELA JE OVU ODLUKU:
   Članak 1.
   1.   Ovisno o uvjetima navedenima u članku 5. stavku 3. Uredbe (EZ) br. 1451/2007, Hrvatska, Španjolska, Irska i Grčka mogu dopustiti stavljanje na tržište biocidnih proizvoda koji sadržavaju bakar (EZ br. 231-159-6; CAS br. 7440-50-8) za uporabe navedenu u Prilogu ovoj Odluci.
   2.   Ako je država članica koja ocjenjuje dokumentaciju za odobrenje bakra za vrstu proizvoda 11 relevantnu za te uporabe tu dokumentaciju zaprimila najkasnije do 31. prosinca 2014. i ovjerila je kao potpunu, Hrvatska, Španjolska, Irska i Grčka mogu i dalje dopuštati stavljanje proizvoda na tržište do rokova navedenih u članku 89. Uredbe (EU) br. 528/2012 Europskog parlamenta i Vijeća (5) za slučajeve kada tvar jest ili nije odobrena.
   3.   U slučajevima koji se ne spominju u stavku 2. Hrvatska, Španjolska, Irska i Grčka do 31. prosinca 2017. mogu i dalje dopuštati stavljanje proizvoda na tržište ako se te države članice od 1. siječnja 2015. pobrinu aktivno informirati korisnike o potrebi da odmah počnu primjenjivati alternativne metode u odgovarajuće svrhe.
   Članak 2.
   Ova je Odluka upućena Irskoj, Helenskoj Republici, Kraljevini Španjolskoj i Republici Hrvatskoj.
   
      Sastavljeno u Bruxellesu 10. srpnja 2014.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 325, 11.12.2007., str. 3.
   
   
      (2)  Uredba Komisije (EZ) br. 1896/2000 od 7. rujna 2000. o prvoj fazi programa iz članka 16. stavka 2. Direktive 98/8/EZ Europskog parlamenta i Vijeća o biocidnim pripravcima (SL L 228, 8.9.2000., str. 6.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      (4)  Odluka Komisije 2012/78/EU od 9. veljače 2012. o neuvrštavanju određenih tvari u Prilog I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (SL L 38, 11.2.2012., str. 48.).
   
      (5)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).
   
      PRILOG
      UPORABE KOJE DRŽAVE ČLANICE NAVEDENE DALJE U TEKSTU MOGU DOPUSTITI U SKLADU S UVJETIMA IZ ČLANKA 1.
      
                  Br.
               
               
                  Država članica
               
               
                  Vrsta proizvoda 11
               
            
                  1.
               
               
                  Hrvatska
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  2.
               
               
                  Španjolska
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  3.
               
               
                  Irska
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  4.
               
               
                  Grčka
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.